Author: koki
Company: Abyss Studios, Ltd.

Vyhodnotenie medzirezortného pripomienkového konania

Návrh na zrušenie niektorých úloh z uznesení vlády Slovenskej republiky, uložených ministrovi obrany Slovenskej republiky 

Spôsob pripomienkového konania |
Počet vznesených pripomienok, z toho zásadných | 12  / 3
Počet vyhodnotených pripomienok | 12
Počet akceptovaných pripomienok, z toho zásadných | 11  / 3
Počet čiastočne akceptovaných pripomienok, z toho zásadných | 0  / 0
Počet neakceptovaných pripomienok, z toho zásadných | 1  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo spravodlivosti Slovenskej republiky | | | x |
2 . | Ministerstvo vnútra Slovenskej republiky | | | x |
3 . | Ministerstvo financií Slovenskej republiky | 1 (1o,0z) | | |
4 . | Ministerstvo kultúry Slovenskej republiky | 3 (3o,0z) | | |
5 . | Ministerstvo hospodárstva Slovenskej republiky | 2 (1o,1z) | | |
6 . | Ministerstvo dopravy, výstavby a regionálneho rozvoja Slovenskej republiky | 1 (1o,0z) | | |
7 . | Ministerstvo pôdohospodárstva a rozvoja vidieka Slovenskej republiky | | | x |
8 . | Ministerstvo výstavby a regionálneho rozvoja Slovenskej republiky | | | | x
9 . | Ministerstvo obrany Slovenskej republiky | | | | x
10 . | Ministerstvo zahraničných vecí Slovenskej republiky | 2 (2o,0z) | | |
11 . | Ministerstvo práce, sociálnych vecí a rodiny Slovenskej republiky | 1 (0o,1z) | | |
12 . | Ministerstvo životného prostredia Slovenskej republiky | | | x |
13 . | Ministerstvo školstva, vedy, výskumu a športu Slovenskej republiky | 1 (0o,1z) | | |
14 . | Ministerstvo zdravotníctva Slovenskej republiky | | | x |
15 . | Podpredseda vlády SR pre ľudské práva a národnostné menšiny | | | x |
16 . | Centrum pre medzinárodnoprávnu ochranu detí a mládeže | | | | x
17 . | Ústredie práce, sociálnych vecí a rodiny | | | | x
18 . | Odbor vládnej agendy Úradu vlády | | | | x
19 . | Európske spotrebiteľské centrum | | | | x
20 . | Štátny dopravný úrad | | | | x
21 . | Odbor verejného obstarávania MŽP SR | | | | x
22 . | Odbor právnych služieb a odvolacích konaní | | | | x
23 . | Operačné stredisko záchrannej zdravotnej služby | | | | x
24 . | Asociácia záchrannej zdravotnej služby | | | | x
25 . | Národný bezpečnostný úrad | 1 (1o,0z) | | |
26 . | Protimonopolný úrad Slovenskej republiky | | | x |
27 . | Úrad vlády Slovenskej republiky | | | x |
| SPOLU | 12 (9o,3z) | 0 (0o,0z) | 8 | 11

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MF SR

bodu A.2 návrhu uznesenia vlády SR 
Žiadam úlohu B.1 uznesenia vlády SR č. 551 z 19. augusta 2011 - v spolupráci s podpredsedom vlády a ministrom práce, sociálnych vecí a rodiny zabezpečiť zmenu vyhlášok a vykonávacích právnych predpisov vo svojej pôsobnosti v súlade so zákonom o úprave príjmu zo závislej činnosti a o zmene a doplnení niektorých zákonov zrušiť aj pre podpredsedu vlády a ministra financií z dôvodu bezpredmetnosti, nakoľko legislatívny proces súvisiaci so zákonom o úprave príjmu zo závislej činnosti a o zmene a doplnení niektorých zákonov bol prerušený NR SR.

O

A

Akceptovaná

MK SR

k bodu A. 2 návrhu uznesenia  
Navrhujeme zrušiť úlohu aj pre ministra kultúry Slovenskej republiky z rovnakého dôvodu ako uvádza predkladateľ materiálu.

O

A

Akceptovaná

MK SR

k bodu A. 11 návrhu uznesenia 
V texte navrhujeme opraviť dátum, z ktorého je uznesenie vlády SR č. 841 z "3 júla 2007" na "3. októbra 2007".

O

A

Akceptovaná

MK SR

k bodom A. 4, A.5, A.6, A.9, A.10 návrhu uznesenia 
Navrhujeme zrušenie nasledovných úloh aj pre ministra kultúry Slovenskej republiky, ktoré mu plynú z týchto uznesení vlády Slovenskej republiky: 

1/ UV SR č. 367 z 08.06.2011, úloha B.1., 
2/ UV SR č. 826 z 01.12.2010, úloha B.1., 
3/ UV SR č. 928 zo 16.12.2009, úloha B.1., 
4/ UV SR č. 476 z 09.07.2008, úloha č. B.1., 
5/ UV SR č. 1008 z 28.11.2007, úloha B.1. 

Odôvodnenie: Predmetné úlohy pre ministra kultúry Slovenskej republiky navrhujeme zrušiť z dôvodu, že opatrenia a úlohy, ktoré mu vyplývali z vyššie uvedených uznesení vlády Slovenskej republiky, boli už splnené, resp. boli prenesené na plnenie do ďalších správ o bezpečnosti Slovenskej republiky na príslušný rok.

O

A

Úlohy akceptované

MH SR

K bodu A.2. návrhu uznesenia 
Žiadame zrušiť danú úlohu aj pre ministra hospodárstva z rovnakého dôvodu ako uvádza predkladateľ materiálu. Vzhľadom na odôvodnenie zrušenia predmetnej úlohy odporúčame zvážiť jej zrušenie pre všetkých jej nositeľov.

Z

A

Akceptovaná

MH SR

K bodu A.4. návrhu uznesenia 
Vzhľadom na kontinuitu navrhnutých opatrení, uvedených v uznesení vlády SR č. 367/2011, ktoré vychádzali zo Správy o bezpečnosti Slovenskej republiky za rok 2010, odporúčame opatrenie č. 4 vypustiť z návrhu na zrušenie. 

Odôvodnenie: 
Na základe skutočnosti, že MO SR uvádza, že už realizovalo úlohu B.1 - opatrenie č. 4 uznesenia vlády SR č. 367/2011, a to vypracovaním materiálu „Východiská strategického hodnotenia obrany Slovenskej republiky“, ktorý bol schválený vládou SR uznesením vlády SR č. 563/2011 z 24. augusta 2011, navrhujeme predmetné opatrenie č. 4 vypustiť z návrhu na zrušenie a v rámci odpočtu úloh z unesení vlády SR ukončiť danú úlohu ako splnenú.

O

A

Úloha vypustená

MDVaRR SR

Na základe zverejneného oznamu o začatí medzirezortného pripomienkového konania k materiálu „Návrh na zrušenie niektorých úloh z uznesení vlády Slovenskej republiky, uložených ministrovi obrany Slovenskej republiky“, číslo OVPD – 215/2011 zo dňa 27. decembra 2011 máme po jeho preštudovaní nasledujúce pripomienky: 
1. Vo vlastnom materiáli, v časti uznesenie vlády SR č. 574 z 13. júla 2005, úloha B.1. a úloha B.2, gestor úlohy na úrovni vlády SR, žiadame vypustiť text „1. podpredseda vlády a“. 
Odôvodnenie: Zosúladenie názvu funkcie člena vlády SR so stavom v roku 2005. 
2. V návrhu uznesenia v bode A.2. žiadame zrušiť úlohu v bode B.1. uznesenia vlády SR č. 551 z 19. augusta 2011 aj pre 1. podpredsedu vlády a ministra dopravy, výstavby a regionálneho rozvoja SR. 
Odôvodnenie: Odôvodnenie návrhu na zrušenie platí aj pre MDVRR SR. 
3. V návrhu uznesenia v bode A.4. žiadame zrušiť úlohu v bode B.1. uznesenia vlády SR č. 367 z 8. júna 2011 aj pre 1. podpredsedu vlády a ministra dopravy, výstavby a regionálneho rozvoja SR. 
Odôvodnenie: Predmetnú úlohu navrhujeme zrušiť aj pre 1. podpredsedu vlády a ministra dopravy z dôvodu, že plnenie žiadneho z opatrení nie je priamo v jeho gescii. 1. podpredseda vlády a minister dopravy zabezpečoval plnenie opatrení v podmienkach rezortu v rozsahu podľa požiadaviek členov vlády SR, do ktorých kompetencie zodpovednosť za plnenie konkrétnych opatrení patrí. Z dôvodu, že opatrenia uvedené v správe o bezpečnosti Slovenskej republiky za rok 2010 nadväzujú na programové vyhlásenie vlády SR, je ich plnenie v ďalšom období bezpredmetné. 
4. V návrhu uznesenia v bode A.5. žiadame zrušiť úlohu v bode B.1. uznesenia vlády SR č. 826 z 1. decembra 2010 aj pre 1. podpredsedu vlády a ministra dopravy, výstavby a regionálneho rozvoja. 
Odôvodnenie: Predmetnú úlohu navrhujeme zrušiť aj pre 1. podpredsedu vlády a ministra dopravy z dôvodu, že opatrenia uvedené v správe o bezpečnosti Slovenskej republiky za rok 2009 pre rezort dopravy sú nekonkrétne a majú iba všeobecný charakter. Plnenie konkrétnych úloh je pritom zabezpečované podľa všeobecne záväzných právnych predpisov alebo na základe medzinárodných zmlúv a záväzkov SR. 
5. V návrhu uznesenia v bode A.12. žiadame zrušiť úlohu v bode B.1. uznesenia vlády SR č. 889 z 25. októbra 2006 aj pre 1. podpredsedu vlády a ministra dopravy, výstavby a regionálneho rozvoja SR. 
Odôvodnenie: Odôvodnenie návrhu na zrušenie platí aj pre MDVRR SR. 
6. V zmysle predložených pripomienok odporúčame upraviť názov materiálu. 
So zrušením ostatných úloh MDVRR SR súhlasí.

O

A

Úlohy akceptované

MZV SR

UV č. 563 z 24. augusta 2011 k východiskám strategického hodnotenia obrany Slovenskej republiky, bod A.1  
MO SR vypracovalo východiská strategického hodnotenia obrany Slovenskej republiky, na základe ktorých pokračovala príprava komplexného materiálu obsahujúceho model cieľovej podoby ozbrojených síl a ostatných súčastí rezortu obrany v stanovenom zdrojovom rámci, vrátane návrhu spôsobu a časovej postupnosti reformných krokov. Tento dokument predstavuje sumárizáciu odborných stanovísk, ktoré budú slúžiť ako podklad pre finálne rozhodnutie novej vlády SR. MZV preto odporúča nerušiť uznesenie vlády v plnom rozsahu, ale zmeniť jeho termín do konca roka 2012.

O

N

Súčasná vláda SR nemá mandát rozhodovať o zásadných otázkach, vrátane strategického hodnotenia obrany. V tomto kontexte nemá mandát ani prijímať v tejto oblasti rozhodnutia s dôsledkami v období po parlamentných voľbách. Je na rozhodnutí novej vlády SR, nakoľko sa bude identifikovať s doteraz vypracovanými návrhmi, resp. či rozhodne o inom spôsobe riešenia kritickej situácie v oblasti obrany štátu, vrátane ozbrojených síl. Od tohto rozhodnutia sa budú odvíjať aj zodpovedajúce časové horizonty plnenia úloh, ktoré schváli nové politické vedenie MO SR.

MZV SR

k bodu A.2 uznesenia 
úlohu v bode B.1. uznesenia vlády SR č.551 z 19. augusta 2011 žiadame zrušiť aj pre ministra zahraničných vecí SR z toho istého dôvodu, ktorý uvádza predkladateľ materiálu.

O

A

Akceptovaná

MPSVR SR

K bodu A.2. uznesenia vlády 
Úlohu B.1 uznesenia vlády SR č. 551 z 19. augusta 2011 - v spolupráci s podpredsedom vlády a ministrom práce, sociálnych vecí a rodiny zabezpečiť zmenu vyhlášok a vykonávacích právnych predpisov vo svojej pôsobnosti v súlade so zákonom o úprave príjmu zo závislej činnosti a o zmene a doplnení niektorých zákonov - žiadame zrušiť pre všetkých jej nositeľov. 

Odôvodnenie: 
Návrh zákona o úprave príjmu zo závislej činnosti a o zmene a doplnení niektorých zákonov bol na rokovaní Národnej rady Slovenskej republiky listom z 28. októbra 2011 vzatý späť, čím sa úloha stala bezpredmetnou.

Z

A

Akceptovaná

MŠVVaŠ SR

K bodu B.1. uznesenia vlády SR č. 551 z 19. 8. 2011 
Žiadame zrušiť danú úlohu pre všetkých jej nositeľov z rovnakého dôvodu ako uvádza predkladateľ materiálu.

Z

A

Akceptovaná

NBÚ

vlastný materiál 
odporúčame zmeniť názov „Uznesenie vlády SR č. 367 z 8. júna 2011 k správe o bezpečnosti Slovenskej republiky za rok 2011“ na „Uznesenie vlády SR č. 367 z 8. júna 2011 k správe o bezpečnosti Slovenskej republiky za rok 2010“

O

A

Úloha vypustená